stanford-oval/wikipedia huggingface dataset:
ג'ון רולס
בתרבות הפופולרית

בשנת 2013 הועלתה באוקספורד, ההצגה המוזיקלית !A Theory of Justice: The Musical שבמרכזה עמדה דמותו של רולס. ההצגה הוצגה גם בפסטיבל הפרינג' של אדינבורו.
מספריו

A Theory of Justice. Cambridge, Massachusetts: Belknap Press of Harvard University Press, 1971.
Political Liberalism. The John Dewey Essays in Philosophy, 4. New York: Columbia University Press, 1993.
The Law of Peoples: with "The Idea of Public Reason Revisited.” Cambridge, Massachusetts: Harvard University Press, 1999.
Collected Papers. Cambridge, Massachusetts: Harvard University Press, 1999.
Lectures on the History of Moral Philosophy. Cambridge, Massachusetts, Harvard University Press, 2000.
Justice as Fairness: A Restatement. Cambridge, Massachusetts: Belknap Press, 2001.
Lectures on the History of Political Philosophy. Cambridge, Massachusetts: Harvard University Press, 2007.
מספריו > ספריו שתורגמו לעברית

חוק העמים; בתוספת המאמר 'עיון חוזר ברעיון שיקול הדעת הציבורי', תרגם שחר פלד, עריכה מדעית: פרופ' יצחק (יאני) נבו, הוצאת רסלינג, 2010.
צדק כהוגנות - הצגה מחודשת, תרגום: דפי אגם-סגל, ידיעות ספרים - ספרי עליית הגג, תל אביב, 2010.
לקריאה נוספת

דוד הד ודניאל אטאס (עורכים), מורה צדק: עיונים בתורתו של ג'ון רולס הוצאת מאגנס 2007.
יוסי דהאן, ‏תאוריות של צדק חברתי, סדרת אוניברסיטה משודרת, בהוצאת משרד הביטחון – ההוצאה לאור, 2007.
"ההצדקה של אי-ציות אזרחי", מתוך: יהושע ויינשטיין (עורך), אי-ציות ודמוקרטיה, ירושלים: הוצאת שלם, 1998, בתרגום ברוך קורות.
ברוך זיסר, "על ימין ועל שמאל", עמ' 131–146.
גל גרזון, ליברליזם - קשרים, הקשרים, ביקורות, הוצאת האוניברסיטה הפתוחה, 2004.
אלעזר וינריב, על שוויון ואי שוויון, הוצאת אוניברסיטת חיפה, פרדס הוצאה לאור, 2007.
לאון שלף, "אי ציות לחוק מטעמי מצפון", מתוך: זכויות אזרח בישראל, קובץ מאמרים לכבודו של חיים ה. הכהן, הוצאת האגודה לזכויות האזרח בישראל, 1982.
ד'תק"ה

ד'תק"ה (4505)  היא שנה עברית  אשר  החלה ביום א' בתשרי, אור ל-12 בספטמבר 744 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 745. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גורילת שפלה מערבית

| גורילת השפלה המערבית |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
שבט:: גורילניים
סוג:: גורילה
מין:: גורילה מערבית
תת־מין:: גורילת שפלה מערבית
שם מדעי
 Gorilla Gorilla Gorilla ‏Savage, 1847
תחום תפוצה


גורילת השפלה המערבית (שם מדעי: Gorilla gorilla gorilla) היא אחת משני תת-מינים של הגורילה המערבית. גורילת השפלה המערבית חיה באזורים הררים מיוערים ובסמוך ליערות השפלה המערבית ברפובליקה המרכז-אפריקאית, באנגולה, בקמרון, בקונגו, בגינאה המשוונית ובגבון. גורילת השפלה היא הגורילה הנפוצה בגני החיות ברחבי העולם.
הגורילות הן בעלי חיים חברתיים, והן חיות בקבוצות של כ-30 פרטים בממוצע. גורילת השפלה המערבית היא הקטנה שבמיני הגורילות, ולמרות זאת ג'ון אספינל אמר כי זכר גורילת שפלה כסופת-גב (Silverback) חזקה כמו 8 מרימי משקולות, אך העניין מעולם לא נבדק. בשבי, גורילות מפגינות אינטליגנציה וחלקן מסוגלות אף ללמוד את שפת הסימנים.
תיאור פיזי

גורילת השפלה המערבית היא מין הגורילה הקטן ביותר, כאמור. גובהו של זכר בוגר עומד בממוצע על 1.5-1.8 מטרים, ומשקלו על 140-270 ק"ג.
גובהן של הנקבות עומד בממוצע על 1.5 מטרים, ומשקלן על חצי מזה של הזכרים.
קוראי התיגר על זכרי האלפא בקבוצות הגורילות המונות בדרך כלל כ-30 פרטים, עתידים לקבל הופעה פיזית מרשימה הכוללת עמידה על שתי רגליים, דפיקה על החזה ושחרור שאגה מפחידה. למרות זאת, הגורילות הן רגועות בדרך כלל ולא אגרסיביות.
גורילת השפלה המערבית היא צמחונית, כמו כל שאר מיני הגורילות. בטבע אוכלות הגורילות שורשים, סלרי פראי, קליפות עצים ופירות.
מצב שימור

הגורילות מצויות בסכנת הכחדה ומהוות מטרה לצייד למטרות מאכל. קיים הרס בתי גידול באזורים בהם הגורילות חיות- כריתת היערות על מנת לשתול גידולים חקלאיים, הקמת שדות מרעה לחיות משק והרחבת יישובי אדם גם הם מאיימים על בית הגידול של הגורילות.
בשנת 1980 העריכו החוקרים שחיו בטבע כ-100,000 גורילות. מאוחר יותר התאימו החוקרים את השערתם להימצאות ציידים לא חוקיים ומחלות והעריכו שמספרן של הגורילות עומד על חצי ממספר ההערכה המקורי.
בין השנים 2006 ו-2007 נמצאו עוד 125,000 גורילות שפלה מערבית ביערות הביצה של אגם טלא (Télé) שברפובליקה הדמוקרטית של קונגו.
בגני החיות בעולם יש כ-550 גורילות שפלה מערבית.
הערות שוליים

↑  גורילת השפלה המערבית באתר הרשימה האדומה של IUCN
| --- | --- |
בקרת זהויות :  GND: 4653226-2
ד'תצ"ח

ד'תצ"ח (4498)  היא שנה עברית  אשר  החלה ביום א' בתשרי, אור ל-31 באוגוסט 737 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 738. שנה מסוג זשה, היא מעוברת, ואורכה 385 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תק"ג

ד'תק"ג (4503)  היא שנה עברית  אשר  החלה ביום א' בתשרי, אור ל-6 בספטמבר 742 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 743. שנה מסוג החא, היא מעוברת, ואורכה 383 ימים. זו שנה שנייה לשמיטה.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
גוריציה

גוריציה (באיטלקית: Gorizia; בסלובנית: Gorica; בפורלן: Gurize או Guriza;  בגרמנית: Görz) היא עיר בצפון-מזרח איטליה ליד הגבול עם סלובניה, והיא בירת נפת גוריציה והעיר הגדולה בה. העיר היא המרכז השלטוני, התיירותי, התעשייתי והמסחרי של כל האזור. מעברו השני של הגבול שוכנת העיר התאומה נובה גוריצה (Nova Gorica - "גוריציה החדשה"), ובין שתי הערים מתקיים שיתוף פעולה כמעט בכל התחומים. מסילת ברזל מפרידה בין שכונות שתי הערים, אף על פי שהגבול עצמו עובר מספר מטרים מערבית לה. תחנת הרכבת של נובה גוריצה היא המבנה היחיד בעיר הסלובנית השוכן ממערב למסילה, והיא משרתת את תושביהן של שתי הערים. מקור שמה של העיר הוא ככל הנראה במילה הסלובנית "gorica", שפירושה הוא גבעה קטנה. לפי מפקד התושבים של שנת 2009 חיים בעיר 35,980 תושבים.
גאוגרפיה

גוריציה שוכנת בשטח מישורי למרגלות הרי קוליו הידועים בזכות היין המיוצר בהם. בזכות ההרים הנמצאים צפונית לה העיר מוגנת מרוח קטבטית בורה הנושבת באזור. האקלים בעיר ובסביבותיה הוא ים-תיכוני, וזה אחראי למעמדה כיעד תיירותי.
היסטוריה

העיר גוריציה החלה להתפתח מטירה שהייתה במקום בתקופת הרומאים. היא שכנה לא רחוק מהדרך שחיברה את אקוויליה ואמונה. השם גוריציה נזכר לראשונה בשנת 1001 כאשר קיסר האימפריה הרומית הקדושה אוטו השלישי, תרם את הכפר והטירה שבו לפטריארך של אקוויליה. הכפר מכונה במסמך בשם "הכפר שנקרא בשפה הסלבית 'גוריצה'".
החל במאה ה-12 ועד המאה ה-16 שמשה גוריציה כעיר המרכזית של רוזנות גוריציה (זו ישות בעלת מעמד עצמאי). בשנת 1500 מת הרוזן האחרון של גוריציה והמדינה נכבשה על ידי הרפובליקה של ונציה. בשנת 1509 השליטה בה עברה לבית הבסבורג, ובתקופת זו היא החלה להתפתח אל מחוץ לחומות הטירה ולגדול בקצב מהיר. גוריציה הפכה לעיר רב-לאומית והשפות שדוברו בה היו פורלן, ונטית, גרמנית וסלובנית, ולקראת סוף המאה ה-16 הייתה למרכז של הרפורמציה הפרוטסטנטית. במהלך המלחמות הנפוליאוניות גוריציה השתייכה לפרובינציות הצרפתיות של איליריה ומאוחר יותר נכבשה על ידי האימפריה האוסטרית.
במהלך מלחמת העולם הראשונה נערכו קרבות עזים בגבעות ממערב לעיר בין האיטלקים לצבא האוסטרו-הונגרי. רוב העיר נהרס ורוב תושביה עזבו אותה במהלך 1916. הצבא האיטלקי כבש את העיר בחודש אוגוסט של אותה שנה, אך במהלך קרב קפורטו שנערך באוקטובר 1917 הצליח הצבא האוסטרו-הונגרי לכבוש את העיר מחדש ולהדוף את הצבא האיטלקי. בתחילת חודש נובמבר 1918 הצליח הצבא האיטלקי לכבוש את העיר מחדש.
לאחר הסכם שביתת הנשק עם איטליה במלחמת העולם השנייה, בספטמבר 1943, העיר נכבשה על ידי הפרטיזנים היוגוסלבים, אך תוך זמן קצר נפלה תחת שלטון הנאצים שהפכו אותה לחלק מהאזור המבצעי החוף האדריאטי. לאחר תום המלחמה השתלטו הפרטיזנים על העיר שוב אך תוך זמן קצר היא עברה לשליטת בעלות הברית. ב-15 בספטמבר 1947 הוחזרה גוריציה לאיטליה באופן רשמי. החלק המזרחי של נפת גוריציה עבר לשליטת יוגוסלביה והעיר נחצתה לשניים במרכזה. בשנת 1948 החלו היוגוסלבים לבנות את העיר החדשה, נובה גוריציה על חורבות חלקה המזרחי של גוריצה, שרובו חרב במלחמה.
ערים תאומות

אוסטריה קלגנפורט, קרינתיה, אוסטריה
אוסטריה ליינץ, טירול, אוסטריה
איטליה גרוסטו, טוסקנה, איטליה
איטליה סאסארי, סרדיניה, איטליה
הונגריה זאלאגרסג, הונגריה
ד'תצ"ט

ד'תצ"ט (4499)  היא שנה עברית  אשר  החלה ביום א' בתשרי, אור ל-20 בספטמבר 738 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 739. שנה מסוג זחא, איננה מעוברת, ואורכה 353 ימים. זו שנה חמישית לשמיטה.
נפטרו

רב יוסף (מרבנן סבוראי)
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
הערות שוליים

↑  רבי גדליה אבן יחיא, שלשלת הקבלה, באתר היברובוקס
היסטוריה של עם ישראל
גורילת השפלה המזרחית

| גורילת השפלה המזרחית |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידים
סוג:: גורילה
מין:: גורילה מזרחית
תת־מין:: גורילת השפלה המזרחית
שם מדעי
 Gorilla beringei graueri ‏מטשי, 1914
תחום תפוצה
תפוצת הגורילה המזרחית

גורילות השפלה המזרחית (שם מדעי: Gorilla beringei geruari) המכונה גם הגורילה של גרואר, היא אחת משני תת-מינים של הגורילה המזרחית. גורילת השפלה המזרחית היא מין אנדמי ליערות ההרריים של מזרח הרפובליקה הדמוקרטית של קונגו והגדולה מבין תת-המינים של הגורילות.
מספרן של הגורילות הידלדל משמעותית כנראה בעקבות מלחמת האזרחים ברפובליקה הדמוקרטית של קונגו (DRC). כיום מעוזן האחרון של גורילות השפלה המזרחית הוא הפארק הלאומי קהוזי-בייגה (Kahuzi-Biega) שבקונגו.
מעט ידוע על המבנה החברתי של גורילות השפלה המזרחית בהשוואה לגורילות ההר. ידוע שהגורילות יוצרות הרמון של מספר נקבות וזכר כסוף גב אחד (Silverback).
תיאור פיזי

גורילת השפלה המזרחית היא הגדולה שבמיני הגורילות. ישנם הבדלים מעטים במראה בין שני תת-המינים של הגורילה המזרחית.
בכל זאת, פרוותה של גורילת השפלה קצר יותר וגבולות ה"אוכף" הכסוף המופיע על גבם של הזכרים הבוגרים ברורים יותר, זאת אומרת שה"אוכף" משורטט יותר.
הגולגולת של גורילת ההר גדולה ורחבה יותר מזו של גורילת השפלה ולסתותיה מסיביות יותר. לפי בדיקת הדנ"א המיטוכונדרי עולה כי שני תת-המינים התפצלו לפני כ-400,000 שנים.
תזונה

גורילת השפלה המזרחית כמו כל שאר הגורילות, היא צמחונית וניזונה מעלווה (עלים), פירות, זרעים, גבעולים ואפילו נמלים, טרמיטים וחרקים אחרים, המהווים חלק קטן בתזונה של גורילת השפלה המזרחית. עם זאת, אחוז הפירות בתזונתן של גורילות המזרח הוא נמוך יותר מזה של גורילות המערב.
מצב שימור

גורילות השפלה המזרחית חיות באזור הרפובליקה הדמוקרטית של קונגו (DRC), אזור הסובל משנות ה-90 של המאה ה-20 ממלחמת אזרחים. בעקבות המצב, אכיפת החוק נחלשה והגורילות ניצודות על מנת לשמש מזון לתושבים.
לרוע מזלן, היערות בהן חיות הגורילות עשירים במינרלים ובמתכות כגון זהב, כסף, יהלומים ובדיל, אותם כורים המורדים באופן לא חוקי ובמהלך הכרייה היערות בהן חיות הגורילות נכרתים והתושבים מעמיקים את החקלאות לתוך היער.
הערות שוליים

↑  גורילת השפלה המזרחית באתר הרשימה האדומה של IUCN
גרוסטו (נפה)

נפת גרוסטו (באיטלקית: Provincia di Grosseto) היא נפה במחוז טוסקנה שבאיטליה. היא משתרעת על שטח של 4,504 קמ"ר, ובשנת 2013 התגוררו בה 225,098 נפש. בירתה של הנפה בעיר גרוסטו.
הנפה גובלת בנפת ליבורנו ובנפת פיזה  במחוז טוסקנה בצפון-מערב, בנפת סיינה במחוז טוסקנה בצפון ובמזרח, בנפת ויטרבו במחוז לאציו בדרום-מזרח ובים הטירני במערב.
ג'ייקוב פאטו

| --- | --- |

פאטו כאלוף העולם במשקל כבד של MLW,‏ 2019
 לידה:  18 באפריל 1992 (בן 32) סן פרנסיסקו, קליפורניה, ארצות הברית
 שם במה:  פאטו ג'ייקוב פאטו
 משקל:  121 ק"ג
 גובה:  1.88 מטר
 לאום:  אמריקאי
 קריירה מקצוענית:  22 בספטמבר 2012 – הווה (12 שנים)
 מאמנים:  ריקישי בלאק פרל סין בודהי
 ליגות:  WWE
 מידע אישי
 מספר צאצאים:  7 
 
ג'ייקוב סמואל פאטו (באנגלית: Jacob Samuel Fatu; נולד ב-18 באפריל 1992) הידוע יותר בשם הבמה שלו, ג'ייקוב פאטו הוא מתאבק אמריקאי, המופיע בארגון ההיאבקות WWE, בתוכנית סמאקדאון, שבה הוא חבר בקבוצת הבלודליין. הוא מוכר בעיקר בשל תקופתו בארגון ההיאבקות Major League Wrestling‏ (MLW), שבו היה פעם אחת האלוף הלאומי במשקל פתוח של MLW ופעם אחת אלוף העולם במשקל כבד של MLW ובעל תקופת הכהונה הארוכה ביותר בתואר זה עם 819 ימים.
פאטו הוא חלק ממשפחת אנואי המפורסמת המכילה מתאבקים בעל שורשים סמואנים. הוא בנו של סם פאטו ואחיינו של ריקישי ואומאגה. פאטו התאמן דרך הדרכתו של דודו, ריקישי ועבד עבור מספר ארגוני היאבקות עצמאיים בין השנים 2012 ל-2019 לפני שחתם ב-MLW. הוא עזב את ארגון זה בתחילת שנת 2024 וחתם ב-WWE בחודש אפריל של אותה השנה, כשערך את הופעת הבכורה שלו בחודש יוני כחלק מקבוצת הבלודליין - קבוצה אשר כללה מתאבקים ממשפחת אנואי.
קריירת היאבקות מקצועית > תחילת הקריירה (2012–2019)

ג'ייקוב פאטו, שאומן תחת דודו, סולופה ג'וניור (המוכר יותר בשם הבמה ריקישי) וערך את קרב הבכורה שלו בשנת 2012. הוא עבד עבור מספרי ארגוני היאבקות עצמאיים בקליפורניה, כשלעיתים הצטוות לשורות מתאבקים ממשפחת אנואי. בשנת 2018, הוא ערך הופעה בארגון ההיאבקות המקסיקני The Crash במהלך קרב שלשות, כשהפסיד לאוקטגון ובלו דמון ג'וניור.
קריירת היאבקות מקצועית > Major League Wrestling‏ (2019–2024)

בשנת 2019, פאטו חתם על חוזה בארגון ההיאבקות Major League Wrestling‏ (MLW), כשהצטרף לשורות חברי משפחתו - סאמו ובנו של סאמו, לאנס אנואי. פאטו ערך את קרב הבכורה שלו בחודש פברואר במסגרת האירוע SuperFight, לצד ג'וזף סמאל בקרב שאינו שודר בטלוויזיה. השניים ערכו לבסוף את קרב הבכורה הטלוויזיוני שלהם חודש לאחר מכן, כשתקפו את אלוף העולם במשקל כבד באותה התקופה, טום לאולור לאחר קרב הכלוב שלו מול לואו קי. תקיפה זו יצרה את קבוצת הנבלים "יחידת קוברה" ביחד עם המתאבק סיימון גוץ'. שבוע לאחר מכן, הקבוצה תקפה את אייס רומרו במהלך הקרב שלו מול גוץ'. לאחר מספר חודשים של עימותים, פאטו גבר על לאולור ב-6 ביולי באירוע Kings of Colosseum ובכך הפך לאלוף העולם במשקל כבד של MLW. הוא הגן בהצלחה על תוארו בקרב החוזר ב-25 ביולי. ב-2 בנובמבר, הוא שמר על חגורת האליפות שלו בקרב מול LA פארק.
פאטו אותגר לבסוף לקרב על תוארו על ידי אלכס האמרסטון, כשהאחרון הניח על כף המאזניים את האליפות הלאומית במשקל פתוח של MLW בקרב המנצח זוכה בהכל, קרב שהתקיים ב-2 באוקטובר 2021. בקרב זה, פאטו הפסיד להאמרסטון, דבר שהוביל לסיום תקופת כהונתו כאלוף בעלת 819 הימים. פאטו המשיך בפיוד שלו מול האמרסטון, כשקרב ביניהם התקיים באירוע War Chamber, שנערך ב-6 בנובמבר ובו קבוצת יחידת קוברה הפסידה לקבוצתו של האמרסטון.
ב-6 באפריל 2023 במסגרת האירוע War Chamber, פאטו גבר על ג'ון הניגן וזכה באליפות הלאומית במשקל פתוח של MLW.
ב-1 בפברואר 2024, ריקישי הודיע שפאטו הפך למתאבק חופשי, לאחר שסיים חוזה של חמש שנים בארגון, כששמועות קשרו אותו לארגוני היאבקות כמו WWE,‏ All Elite Wrestling‏ (AEW) ו-Total Nonstop Action Wrestling‏ (TNA). ב-3 בפברואר 2024, פאטו ניצח את יוג'י נאגאטה. לאחר הקרב, הוא הותקף על ידי מאדס קרול קרוגר. ב-17 בפברואר, פאטו נחל הפסד לאותו קרוגר בקרב היה האחרון של פאטו בארגון זה.
קריירת היאבקות מקצועית > New Japan Pro-Wrestling‏ (2024)

ב-13 בינואר 2024 באירוע Battle in the Valley, פאטו ערך את הופעת הבכורה שלו בארגון ההיאבקות היפני New Japan Pro-Wrestling‏ (NJPW), כשהצטוות לשורות שוטה אומינו ופרד רוסר בניצחונם על צוות פילט'י (טום לאולור ו-West Coast Wrecking Crew (ג'ואל נלסון ורויס אייסקס)).
קריירת היאבקות מקצועית > WWE‏ (2024–היום)

לפני מעמד החתימה ב-WWE, פאטו תוכנן להשתתף בטקס ההכרה של רומן ריינס במסגרת התוכנית Raw is XXX, אך בעיות משפטיות בין MLW ל-WWE מנעו ממהלך זה להתרחש.
ב-7 באפריל, דווח שפאטו חתם על חוזה ב-WWE. פאטו רשם את הבכורה שלו ב-21 ביוני בפרק של התוכנית סמאקדאון, כשתקף את רנדי אורטון, קווין אואנס והאלוף האוניברסלי של ה-WWE, קודי רודס, צעד שביסס את דמותו כרגע ובכך הוא הפך לחבר החדש בקבוצת הבלודליין שנוהלה לפי העלילה על ידי בן דודו במציאות, סולו סיקואה. באירוע כסף בבנק, שנערך ב-6 ביולי, פאטו ערך את קרב הבכורה שלו בארגון, כשביחד עם סולו סיקואה וטאמה טונגה ניצחו את רודס, אואנס ואורטון. בקרב המרכזי של התוכנית השבועית סמאקדאון ב-2 באוגוסט, שהיה לילה לפני האירוע סאמרסלאם, פאטו וטאמה טונגה גברו על הצמד DIY (ג'וני גרגאנו ותומאסו צ'אמפה) וכתוצאה מכך זכו באליפות הזוגות של ה-WWE, אך שלושה שבועות לאחר מכן נאלץ לוותר על חלקו בהחזקת התואר והעביר אותה לשורות טונגה לואה לאור פקודת סיקואה שדרש ממנו להמשיך לתפקד כשומר האישי שלו.
חיים אישיים

פאטו נעצר בגין שוד כשהיה בן 18. הוא התוודה שצפייה בבני דודיו, ג'ונתן וג'ושועה (האוסוס) בטלוויזיה של הכלא, נתנה לו השראה להפוך למתאבק בעצמו.
פאטו נולד למשפחת אנואי, שושלת של מתאבקים סמואנים. אביו הוא סם פאטו, שנודע יותר בשם הטונגה קיד. כמו כן, הוא אחיו של ג'ורני פאטו. לו ולאשתו יש שבעה ילדים ביחד.
אליפויות והישגים

הישגים בארגון ההיאבקות All Pro Wrestling – APW
האליפות האוניברסלית במשקל כבד של APW (פעם אחת)
אליפות האינטרנט הכלל-עולמית של APW (פעם אחת)
אליפות הזוגות של APW (פעם אחת)  - עם ג'וזף סמאל
הישגים בארגון ההיאבקות DEFY Wrestling
אליפות הזוגות 8XGP של DEFY (פעם אחת)  - עם השייח' הכל יכול
הישגים בארגון ההיאבקות House of Glory
אליפות במשקל כבד של House of Glory (פעם אחת)
הישגים בארגון ההיאבקות LIT Wrestling
אליפות Knuck If Ya Buck של LIT (פעם אחת)
טורניר אליפות Knuck If Ya Buck של LIT‏ (2023)
הישגים בארגון ההיאבקות Major League Wrestling – MLW
אליפות העולם במשקל כבד של MLW (פעם אחת)
האליפות הלאומית במשקל פתוח של MLW (פעם אחת)
באטל ריוט (2022)
הישגים בארגון ההיאבקות PCW Ultra
אליפות במשקל כבד של PCW Ultra (פעם אחת)
אליפות הזוגות של PCW Ultra (פעם אחת)  - עם ברודי קינג והשייח' הכל יכול
הישגים במגזין ההיאבקות Pro Wrestling Illustrated – PWI
PWI דירג אותו במקום ה-20 מתוך 500 המתאבקים הטובים ביותר לשנת 2020
הישגים בארגון ההיאבקות Supreme Pro Wrestling – SPW
אליפות הזוגות של SPW (פעם אחת)  - עם ג'ורני פאטו
הישגים בארגון ההיאבקות West Coast Pro Wrestling – WCPW
אליפות במשקל כבד של WCPW (פעם אחת)
הישגים בארגון ההיאבקות World Wrestling Entertainment – WWE
אליפות הזוגות של ה-WWE (פעם אחת)  - עם טאמה טונגה
הערות שוליים

↑  פרטים על הבעיות בין MLW ל-WWE
↑  דיווח: ג'ייקוב פאטו חתם על חוזה ב-WWE
ד'תק"א

ד'תק"א (4501)  היא שנה עברית  אשר  החלה ביום א' בתשרי, אור ל-27 באוגוסט 740 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 741. שנה מסוג זשה, היא מעוברת, ואורכה 385 ימים. זו שנת שמיטה.
אירועים

רב שמעון קיירא חיבר "הלכות גדולות"
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
הערות שוליים

↑  רבי גדליה אבן יחיא, שלשלת הקבלה, באתר היברובוקס
היסטוריה של עם ישראל
דה יוזד

| --- | --- |

 מקום הקמה:  אורם 
 מוקד פעילות:  אורם, יוטה, ארצות הברית
 תקופת הפעילות:  מ-2001
 סוגה:  רוק אלטרנטיבי  פאנק  פוסט-הארדקור  אימו   מטאל אלטרנטיבי
 חברת תקליטים:  Reprise Records
 אתר רשמי
 פרופיל ב-IMDb
 חברים
 ברט מקרקן   גסטין שקוסקי  ג'ף האורד דן וויטסייס
 חברים לשעבר
 גרג' בסטר ברנדן סטינקרט קווין אלמן
 
דה יוזד (באנגלית: The Used) היא להקת פופ פאנק-רוק מאורם, יוטה, ארצות הברית.
Justin Shekoski & Bert McCracken 2015
ביוגרפיה

ב-5 באוקטובר 1999, קווין אלמן, ג'ף האורד, ברנדן סטינקרט ואשטון ג'ונסון הקימו את להקת "Dumb Luck". זמן קצר לאחר צאת המיני-אלבום שלהם הלהקה שינתה את שמה ל"יוזד", ג'ף האורד הפך מסולן לבסיסט וברט מקרקן הצטרף כסולן הלהקה. הלהקה שלחה את שיריה למפיק ג'ון פלדמן מלהקת הפאנק "גולדפינגר". לאחר שהוא שמע את השיר "A Box Full of Sharp Objects", הוא הזמין את הלהקה להקלטת דמו.

ב-2001, הלהקה סיימה את הקלטת הדמו ופלדמן החתים אותם בחברת התקליטים "Reprise Records", וכל זה התרחש כמה חודשים לאחר המפגש שלהם.
הלהקה שינתה את שמה מ"יוזד" ל"דה יוזד" לאחר שהתגלה שקיימת כבר להקה עם שם זה בבוסטון.
דה יוזד הוציאו את אלבומם הראשון "דה יוזד" ב-2002, שהפך לאלבום פלטינה, והפכו ללהקה פופולרית עם צאתו.
באלבום זה 4 סינגלים בולטים: 

"Buried myself alive", "The taste of ink", "A box full of sharp objects", ו- "Blue and yellow".
אלבומם השני יצא בספטמבר 2004 ובמאי 2005 ונקרא "In Love and Death" (באהבה ובמוות), והפך גם הוא לאלבום פלטינה. שם האלבום נקרא כך על הטרגדיות שפקדו את סולן הלהקה בארט. חברתו שהייתה בהיריון נפטרה ממנת יתר, וכלבו נדרס על ידי מכונית ומת. השיר "Hard to say" נכתב על חברתו של סולן הלהקה בארט. הסינגלים שיצאו מתוך האלבום הם: "Take It Away", "All That I've Got", "I Caught Fire" ו-"Under Pressure" (שיצא במהדורה של 2005). "Under Pressure" הוא גרסת כיסוי שביצעה הלהקה יחד עם מיי כמיקל רומנס לשיר של קווין ודייוויד בואי.
ב-22 במאי 2007, יצא אלבומם השלישי של הלהקה, "Lies for the Liars", הכולל רצועת DVD של הכנת הקליפ "Lies for the Liars".

לפני יציאת האלבום תכננו חברי הלהקה להוציא מיני אלבום, אך בגלל בעיות עם חברת התקליטים תאריך יציאתו נדחה ולבסוף הוא יצא ב-19 בפברואר 2008. שם המיני האלבום הוא "Shallow Believer".
בינואר 2008, החלו חברי הלהקה לעבוד על, Artwork, אלבומם הרביעי אשר יצא לאור בשנת 2009.
חברי הלהקה

ברט מקרקן - סולן וקלידים
קווין אלמן - גיטרה וקולות רקע
ג'ף האורד - בס וקולות רקע
דן וויטסיידס - תופים (מספטמבר 06')
חברי הלהקה > חברים לשעבר

גרג' בסטר - גיטרה
ברנדן סטינקרט - תופים וקולות רקע (עד ספטמבר 06')
דיסקוגרפיה > אלבומי אולפן

The Used ‏ (2002)
In Love and Death ‏ (2004)
Lies for the Liars ‏ (2007)
Artwork ‏ (2009)
Vulnerable ‏ (2012)
Heartwork‏ (2020)
דיסקוגרפיה > אלבומי אוסף

Maybe Memories ‏ (2003)
דיסקוגרפיה > אלבומי הופעה

Berth ‏ (2007)
דיסקוגרפיה > מיני אלבומים

Shallow Believer ‏ (2008)
The Bird & The Worm EP ‏ (2010)
Untlited EP ‏ (2010)
דיסקוגרפיה > דמואים

Demos from the Basement ‏ (2001)
דור שלישי (ספר)

| --- | --- |

עטיפת הספר בעברית
 מידע כללי
 מאת:  נגיב מחפוז 
 שפת המקור:  ערבית 
 סוגה:  דרמה, רומן
 הוצאה
 תאריך הוצאה:  1957 
 הוצאה בעברית
 הוצאה:  ספרית הפועלים
 תאריך:  1987
 תרגום:  סמי מיכאל
 מספר עמודים:  249
 קישורים חיצוניים
 הספרייה הלאומית:  000844644
 
דור שלישי (בערבית: السكرية - תעתיק לעברית - אלסכריה, תרגום לעברית - רחוב הממתקים) הוא רומן מאת הסופר המצרי נגיב מחפוז, שיצא לאור בשנת 1957. רומן זה הוא הכרך השלישי והאחרון מבין שלושת הכרכים, אשר מהווים את הטרילוגיה הקהירית של נגיב מחפוז, אשר נחשבת בידי רבים ליצירתו הספרותית הגדולה והחשובה ביותר של הסופר.
עלילת הספר

עלילת הספר מתחילה בשנת 1935, כ-8 שנים לאחר סופו של הספר השני בסדרה, כמאל (ספר), ומותם של בני משפחתה של עאישה, האחות הצעירה, כתוצאה ממחלה. חרף חלוף הזמן, אירוע זה השאיר חותם בל ימחה על חייה של עאישה, אשר נהפכת מצעירה חייכנית האהובה על הבריות לאישה מזדקנת ומיואשת אשר איבדה את הטעם בחייה. בו בזמן, ובניגוד מוחלט למצבה בספר הראשון בסדרה, הולכים חייה של חדיג'ה, האחות הבכירה, ופורחים, בשעה שהיא מקימה ומבצרת את התא המשפחתי שלה.
עלילת הספר ממשיכה ומתמקדת בחייו של כמאל, הבן הצעיר, אשר הוא כעת מורה והוגה דעות אינטלקטואלי, וזאת חרף רצונו של אביו כי יפנה ללימודי משפטים. עם זאת, רושמם של האירועים אותם עבר בספר הקודם לא פג, וכמאל אינו מרגיש בשל למחויבות וליצירת תא משפחתי משלו, למגינת לבם של הוריו. בסופו של דבר, כמאל בוחר להקדיש את חייו לאידיאלים בהם הוא מאמין, ולא להקמת תא משפחתי משלו.
הספר ממשיך ועוקב אחר אבי המשפחה, עבד אל-ג'ואד, אשר בשלב זה הזדקנותו ניכרת לעין. במהלך הזמן, מכיר לבסוף האב בחלוף הזמן, ובעוד שליטתו הרודנית בבני משפחתו נעלמת בהדרגה, הרי שאת מקומה תופסת חיבה גלויה כלפי בניו ונכדיו. בסופו של הסיפור, האב אשר הוצג במהלך מרבית העלילה כדמות חסונה ועמידה לכל, נפטר במהלכה של הפצצה אווירית, בידיהם של בני משפחתו, מה שמשלים לבסוף את המהפך אותו עובר האב בעיני ילדיו.
הספר מספר עוד את סיפור התבגרותם של ילדיהם של בני המשפחה, אלו הם בני הדור השלישי. הסיפור עוקב אחר התבגרותם של אלו, וכיצד כל אחד מהם בוחר בנתיב אחר לצעוד בו; בעוד שאחד מהבנים בוחר בדרך הבורגנות והפקידות הבכירה, בוחר השני באידיאלים של התנועה הקומוניסטית המצרית, והשלישי בוחר דווקא באידיאלים של האחים המוסלמים במצרים. עלילת הספר מתארת את אופן גיבושן של החלטות אלו, ומהווה למעשה רומן התבגרות, בדומה לספר הקודם בסדרה. כמו כן, הספר מבקש להביא לידי ביטוי את צמיחתן של התנועות האידאולוגיות, אשר השפעתן נפוצה בתקופה המדוברת בכל רחבי העולם הערבי, והשפיעו, בדומה לגיבורי הספר, על צעירים רבים ברחבי המזרח התיכון בפרט ובעולם בכלל.
עלילת הספר נמשכת כעשור ומסתיימת לקראת סופה של מלחמת העולם השנייה, בעקבות מותה של אמינה, אם המשפחה ואשתו של אחמד עבד אל ג'ואד, אשר נפטר בשלב מוקדם יותר. כמו כן, עלילת הספר מסתיימת עם מעצרם של שניים מבני המשפחה, אשר נעצרים בשל מעורבותם בפעילות פוליטית ונשלחים לכלא המצרי.